Marie d'Agoult
Marie d'Agoult var som fransk forfatter særlig optaget af erindringsgenren (Mes souvenirs, skrevet 1833-1854, udgivet posthumt 1877) og havde meget at fortælle.
Hun var datter af en fransk emigreret officer og en tysk bankierdatter, forlod sin mand til fordel for Franz Liszt, som hun fik datteren Cosima Wagner med, skrev til det parisiske dagblad La Presse redigeret af Émile de Girardin og forsøgte sig i romangenren. Hun var feteret og omgikkes mange i det parisiske forfattermiljø, bl.a. George Sand.